મેલેનોમાના સંકેતોને પકડવા માટે એબીસીડીઇ નિયમનો ઉપયોગ કરાય છે. તેમાં એસિમેટ્રી અથવા વિષમતા હોય છે. તલ કે જન્મજાત ચિહ્નના એક હિસ્સાનું બીજા સાથે મેળ ન ખાવું. બી એટલે બૉર્ડર અથવા સીમા. અનિયમિત કિનારા. સી એટલે કલર-રંગ. પૂરી ત્વચાનો રંગ એક જેવો નથી રહેતો. ક્યાંક ભૂરા, કાળા, ગુલાબી, લાલ, સફેદ કે નીલા રંગના ધબ્બા હોઈ શકે છે. ડી એટલે ડાયામીટર અથવા વ્યાસ-પા ઈંચથી વધુ. ઇ એટલે ઇવૉલ્વિંગ એટલે કે વિકસવું. તલનો આકાર, બનાવટ કે રંગમાં ફેર થઈ જાય. ત્વચામાં ઓછા મેલેનિન હોય તો તેનો અર્થ છે કે તમે યૂવી વિકિરણની હાનિકારક અસરથી સુરક્ષિત નથી. જો તમારા વાળ સોનેરી કે લાલ હોય, હલકા રંગની આંખો હોય અને સરળતાથી સૂર્યથી ત્વચા દાઝતી હોય તો તમે ગાઢ રંગની વ્યક્તિઓની સરખામણીમાં મેલેનોમાની વધુ સંભાવનાવાળી વ્યકિત છો. નબળી પ્રતિરોધક ક્ષમતા ધરાવનારા લોકોમાં ત્વચાના કેન્સરનું જોખમ વધુ હોય છે. તેમાં એવા લોકો સામેલ છે જેમને એચઆઈવી કે એઇડ્સ છે અને જેમણે અંગનું પ્રત્યારોપણ કરાવ્યું છે.